Astral- ja Stellar-laitteisiin voi syöttää lisähappea laitteen happiliitännän kautta. Näissä laitteissa käytettävän lisähapen virtaus voi olla enintään 30 l/min. Lumis-laitteissa lisähapen virtaus voi olla enintään 4 l/min iVAPS-tilassa ja 15 l/min muissa tiloissa. Kun lisähapen virtaus on vakio, sisäänhengitetyn ilman happipitoisuus vaihtelee määritetyn ventilaatiotilan, asetusten, potilaan hengityksen, maskivalinnan ja vuodon mukaan. FiO2 Astral: Kun aikuispotilaalla käytetään letkustoa, jossa ei ole tarkoituksellista vuotoa (kaksihaarainen tai yksihaarainen letkusto vuotoventtiilillä, invasiivinen ja noninvasiivinen), voidaan saavuttaa lähes 100 %:n FiO2, kun lisähappea annetaan 30 l/min. Yli 80 %:n FiO2 voidaan saavuttaa, kun lisähappea annetaan 15 l/min. Kun aikuispotilaalla käytetään käytetään vuotoletkustoa (tarkoituksellinen vuoto), voidaan saavuttaa lähes 75 %:n FiO2, kun lisähappea annetaan 30 l/min. Yli 60 %:n FiO2 voidaan saavuttaa, kun lisähappea annetaan 15 l/min. Stellar: Kun lisähappea annetaan 30 l/min, voidaan saavuttaa yli 90 %:n FiO2, jos vuotoa ei ole. Lähes 80 %:n FiO2 voidaan saavuttaa, kun lisähappea annetaan 20 l/min.